CELEX: 31987R3754
Language: el
Date: 1987-12-15 00:00:00
Title: Κανονισμός (ΕΟΚ) αριθ. 3754/87 της Επιτροπής της 15ης Δεκεμβρίου 1987 για τροποποίηση του κανονισμού (ΕΟΚ) αριθ. 2984/87 όσον αφορά την παρέμβαση για τον μαλακό αρτοποιήσιμο σίτο

Avis juridique important

|

31987R3754

Κανονισμός (ΕΟΚ) αριθ. 3754/87 της Επιτροπής της 15ης Δεκεμβρίου 1987 για τροποποίηση του κανονισμού (ΕΟΚ) αριθ. 2984/87 όσον αφορά την παρέμβαση για τον μαλακό αρτοποιήσιμο σίτο  

Επίσημη Εφημερίδα αριθ. L 353 της 16/12/1987 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3754/87 ΤΗΣ ΕΠΙΤΡΟΠΗΣ  της 15ης Δεκεμβρίου 1987  για τροποποίηση του κανονισμού (ΕΟΚ) αριθ. 2984/87 όσον αφορά την παρέμβαση για τον μαλακό αρτοποιήσιμο σίτο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 7 παράγραφος 3,  Εκτιμώντας:  ότι το άρθρο 7 του κανονισμού (ΕΟΚ) αριθ. 2727/75 καθορίζει τους όρους που διέπουν το άνοιγμα των αγορών στην παρέμβαση· ότι οι γενικοί κανόνες που αφορούν την παρέμβαση καθορίζονται στον κανονισμό (ΕΟΚ) αριθ. 1581/86 του Συμβουλίου της 23ης Μαΐου 1986 περί των γενικών κανόνων της παρέμβασης στον τομέα των σιτηρών (3)· ότι οι λεπτομέρειες εφαρμογής καθορίστηκαν με τον κανονισμό (ΕΟΚ) αριθ. 2232/87 της Επιτροπής της 23ης Ιουλίου 1987 σχετικά με τις λεπτομέρειες εφαρμογής που αφορούν την παρέμβαση στον τομέα των σιτηρών (4)·  ότι ο κανονισμός (ΕΟΚ) αριθ. 2984/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3507/87 (6), άνοιξε την παρέμβαση σε όλη την Κοινότητα, για όλα τα σιτηρά· ότι οι προαναφερθείσες διατάξεις οδηγούν στο να τεθεί τέρμα στις αγορές σε όλη την Κοινότητα για τον μαλακό αρτοποιήσιμο σίτο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 2984/87 τροποποιείται ως εξής:  «Άρθρο 1  Οι οργανισμοί παρεμβάσεως αγοράζουν τον μαλακό σίτο, τον σκληρό σίτο, την κριθή, τη σίκαλη, το καλαμπόκι και το σόργο που τους προσφέρονται. Ωστόσο, η μείωση που αναφέρεται στο άρθρο 4α παράγραφος 1 του κανονισμού (ΕΟΚ) αριθ. 1570/77 της Επιτροπής (1) εφαρμόζεται σε οποιονδήποτε προσφερόμενο μαλακό σίτο.  (1) ΕΕ αριθ. L 174 της 14. 7. 1977, σ. 18.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 139 της 24. 5. 1986, σ. 36.  (4) ΕΕ αριθ. L 206 της 28. 7. 1987, σ. 16.  (5) ΕΕ αριθ. L 283 της 6. 10. 1987, σ. 10.  (6) ΕΕ αριθ. L 334 της 24. 11. 1987, σ. 6.